Lennujaama maapealne teenindus

Lennujaama maapealne teenindus Lennujaama maapealne teenindus on reisijate teenindamine lennujaamas (v.a poodides ja söögikohtades), lennuraja korrashoid, õhusõidukite abistamine, kui need on maapeal, ning õhusõidukite kontrollimine (vajaduse ja võimaluse korral ka parandamine) ja ettevalmistamine järgmiseks lennuks . Tavaliselt viib peaaegu igat maapealset teenust läbi erinev firma . Maapealse teeninduse alla kuuluvad mitmed lennujaama alal tehtavad tegevused. ● piletimüük – lennupiletid ostetakse lennujaamast kohapealt ; ● check in – lennujaama saabudes kontrollitakse ja kinnitatakse lennukile minevate reisijate dokumendid ; ● pagasi äraandmine – pagas antakse reisija poolt check in’is lennujaama töötajale, kus see kaalutakse ning lisatakse selle külge reisija ja tema lennu andmed ; ● pagasi sorteerimine – ära antud pagas sorteeritakse lendude järgi ära ja pannakse valmis vastavale lennukile peale laadimiseks ; ● pagasi tagasiandmine – kui lend on lõppenud, toimetatakse pagas terminali, et reisijad saaksid selle enda kätte tagasi ; ● fuajee korrashoid – jälgitakse, kuidas töö ning liiklus terminali fuajees sujub, vajaduse korral abistatakse ning suunatakse reisijaid ja lennujaama töötajaid ; ● erivajadustega tegelemine – väljaõppe saanud lennujaama töötajate poolt pakutakse erivajadustega inimestele tuge ja vajalikke sõiduvahendeid ning valvatakse, et ilma saatjata alaealised jõuaksid ohutult ühest kohast teise ; ● ebatavaliste olukordadega tegelemine – nt aidatakse lennukist maha jäänud inimesi, tegeletakse kaotatud või kahjustatud pagasiga ; ● turvakontroll – tehakse selleks, et avastada keelatud esemeid või aineid, mis võivad inimesed või lennu ohtu seada ; ● värava määramine – igale lennule määratakse värav, kust inimesed lennukile saavad minna, värava juures oleva info õigsust jälgitakse töötajate poolt ; ● ootesaali teenindus – (nt toitlustus ja meelelahutus) toimub äri- ja esimese klassi klientidele ; ● pardalemineku kontroll – vahetult enne lennukisse sisenemist tehakse viimane reisijate kontroll, et kinnitada, kes pardale läksid ja kui palju neid oli ; ● pardalt maha tulek – korraldatakse reisijate lennukist maha saamine, kontrollitakse vajaduse korral saabuvate reisijate dokumente ning aidatakse lahendada lennuga või riiki sisenemisega seotud probleeme ; ● marshalling – peale lennuki maandumist juhatatakse lennuk õigele parkimiskohale (suure lennujaama puhul kasutatakse ka autot, millele õhusõiduk peab järgnema), parkimiskoha lähenedes näidatakse juhiseid keeramiseks, aeglustamiseks, peatumiseks, mootorite väljalülitamiseks ja mootorite sisselülitamiseks elektroonilisel ekraanil või teeb seda marshall kokkulepitud käeliigutustega ; ● tõkiskingade lisamine – lennuki peatumisel pannakse selle rataste juurde tõkiskingad, mis ei lase lennukil paigast liikuda ; ● lennuki ühendamine terminali või väliste treppidega – nende abil saadakse reisijad lennukile ja lennukilt maha ; ● inimeste transport (bussidega) – kui lennuk pargitakse terminalist eemale, korraldatakse reisijatele transport terminalist lennukini ; ● pagasi ja kauba mahalaadimine ; ● tankimine ; ● kanalisatsiooni- ja veeteenused – kanalisatsiooni hoidla tühjendatakse ning veepaagid täidetakse uue puhta veega ; ● lennuki puhastus ja varude täiendamine ; ● toitlustus – täiendatakse varusid ning erinevate toitlustuspakkujate korral vahetatakse välja ka toitlustuse esemed ; ● õhusõiduki hooldus ja kontroll – kahe lennu vahepeal kontrollitakse õhusõiduki kere ja tehnika üle, et kõik oleks korras ning vajaduse korral tehakse ka pisemaid hooldustöid (suuremad hooldustööd eraldi) ; ● pushback – eriautoga lükatakse lennuk tagurpidi parkimiskohalt välja ; ● de-icing ehk jäätõrje – tehakse vajadusel lennukile vahetult enne õhkutõusmist spetsiaalsete masinate ja ainetega ; ● lennukimeeskonnale vajalike dokumentide andmine – dokumentides kirjeldatakse, mis ja kuidas maapealsed teenused osutatud on ; ● inimeste transport (bussidega) – kui lennuk pargitakse terminalist eemale, korraldatakse reisijatele transport terminalist lennukini ; ● pagasi ja kauba pealelaadimine ; ● rajahooldus – rajameistri poolt kontrollitakse lennurada üle, et selle ümbrus oleks puhas (erinevatest tükkidest, lumest, jääst ning loomadest) ; ● lennuki pukseerimine – vajaduse korral liigutatakse lennukit ühest kohast teise siis, kui lennukil pole vaja terminali alalt väljuda ; SKYbrary, „Ground Handling“, SKYbrary Aviation Safety, 25. mai 2021. https://skybrary.aero/articles/ground-handling S. F. Trabelsi, C. A. N. Cosenza, L. G. Z. Cruz, ja F. Mora-camino, „An Operational Approach for Ground Handling Management at Airports with Imperfect Information“, L. Sherry, „IntroAirportsWorkbook“, 2009,). https://catsr.vse.gmu.edu/SYST460/IntroAirportsWorkbook.pdf F. Trabelsi, „Contribution to the organization of stopover operations In an airport platform“, nov 2013. https://oatao.univ-toulouse.fr/11006/1/fitouri_trabelsi.pdf SKYbrary, „Pushback“, SKYbrary Aviation Safety, 15. mai 2021. https://skybrary.aero/articles/pushback SKYbrary, „Aircraft Load and Trim“, SKYbrary Aviation Safety, 25. mai 2021. https://skybrary.aero/articles/aircraft-load-and-trim